
KAJ JE MAJHNO IN KAJ VELIKO 

Majhno živi v mali šoli: majhni razredi, majhni vsevedi, majhne petice, majhne tovarišice in naokoli majhne stezice, še manjši mravljinci in majhne nožice še manjši mezinci. Majhno živi v mali šoli. 
A male glave rastejo vneto, prerastejo z letom male rokave, male težave, male besede, male stezice, male razrede, tovarišice in mala šola ko lonec poči. 
Tedaj je majhnega konec. In napoči veliko.
VABILO 
NA SREČANJE KOPRIVCEV 
IN VSEH, KI JIM JE KOPRIVNA LJUBA
Vsi smo bili majhni; nekatere od vas spomini vežejo na malo podružnično šolo v Koprivni, druge kako drugače na prelepo dolino Koprivno.
Torej nas vežejo skupni spomini.
In ker bo podružnična šola Koprivna letos dopolnila 60 let, vas vabimo, da se nam pridružite na prijetnem, kulturnem in  zabavnem srečanju pred podružnično šolo Koprivna v soboto, 30.8. 2014 od 14. ure dalje.
Verjamemo, da boste na tem mestu srečali svoje stare sošolce, učitelje, prijatelje, znance, sorodnike, ki jih že dolgo niste videli ali slišali.
Obujanje spominov vam bo polepšalo to sobotno popoldne, zato si le vzemite čas ter sebe in nas razveselite s svojim obiskom.
Za jedačo, pijačo in dobro voljo bo poskrbljeno.
Veselimo se skupnega druženja!

Nekateri Koprivci ste se razselili po celotni Koroški, Sloveniji in celo izven državnih meja, zato vas naprošamo, da obvestite še vse tiste, ki jih tole vabilo ne bo doseglo in bi se srečanja radi udeležili.
